《和三门窦程寺丞见赠》
宋代·魏野

禹门分署似仙居，谁羡同年在直庐。
闲制曲教鸦角唱，醉吟诗直凤毛书。
蒙过村巷惊玄豹，命踏厅阶上白驴。
莫讶此篇酬更晚，只缘思涩岂情疏。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。